PATVIRTINTA

Vilniaus Medeinos pradinės mokyklos direktoriaus

2018 m. gegužės 31 d.

įsakymu Nr. V-31

**VILNIAUS MEDEINOS PRADINĖS MOKYKLOS**

**MOKINIŲ PASIEKIMŲ IR PAŽANGOS VERTINIMO APRAŠAS**

**I SKYRIUS**

**BENDROSIOS NUOSTATOS**

# 1. Vilniaus Medeinos pradinės mokyklos mokinių pasiekimų ir pažangos vertinimo aprašas (toliau Aprašas), parengtas vadovaujantis Pradinio, pagrindinio ir vidurinio ugdymo programų aprašu (2015 m. gruodžio 21 d. įsakymu Nr. V-1309), Geros mokyklos koncepcija (2015 m. gruodžio 21 d. įsakymu Nr. V-1308), mokyklos ugdymo planu, nustato mokinių mokymosi pasiekimų ir pažangos vertinimo tikslus, principus, paskirtį, vertinimo procedūras.

2. Mokinių mokymosi pasiekimų ir pažangos vertinimo tikslai:

2.1. nustatyti mokinių pasiekimų lygį bei pažangą, išsiaiškinti kiekvieno mokinio stiprybes, ugdymosi poreikius ir kartu su mokiniu bei jo tėvais (globėjais, rūpintojais) priimti sprendimus dėl tolesnio mokymosi žingsnių, mokiniui būtinos pagalbos;

2.2. palaikyti mokymąsi ir teikti savalaikį atsaką (grįžtamąjį ryšį) mokiniams ir mokytojams, gerinant mokymo(si) proceso kokybę;

2.3. apibendrinti atskiro mokymosi laikotarpio (baigiant pusmetį, mokslo metus) ar mokymosi pagal pradinio ugdymo programą rezultatus;

2.4. vertinti ugdymo kokybę, identifikuoti problemas ir inicijuoti reikalingus sprendimus.

3. Apraše vartojamos sąvokos:

3.1. **Mokinių pasiekimų ir pažangos vertinimas** – kriterijais grįstas ugdymosi ir mokymosi stebėjimas ir grįžtamasis ryšys, informacijos apie mokymosi procesus ir rezultatus rinkimas ir kaupimas, interpretavimas ir naudojimas mokymo ir mokymosi kokybei užtikrinti.

3.2. **Formuojamasis ugdomasis vertinimas** – ugdymo(si) procese teikiamas abipusis atsakas, grįžtamasis ryšys, padedantis mokiniui gerinti mokymą(si), nukreipiantis, ką dar reikia išmokti, leidžiantis mokytojui pritaikyti mokymą, siekiant kuo geresnių rezultatų.

3.3. **Įsivertinimas** – paties mokinio ugdymosi proceso, pasiekimų ir pažangos stebėjimas, vertinimas ir apmąstymas, nusimatant tolesnius mokymosi žingsnius.

3.4 **Diagnostinis vertinimas** – vertinimas, kuriuo išsiaiškinami mokinio pasiekimai ir tam tikru mokymosi metu padaryta pažanga, numatomos tolesnio mokymosi galimybės, pagalba sunkumams įveikti.

3.5. **Apibendrinamasis vertinimas** – formaliai patvirtinti mokinio ugdymosi rezultatai, baigus programą ar mokymosi etapą.

3.6. **Pasiekimai** – mokinių įgytų bendrųjų ir dalykinių kompetencijų visuma.

3.7. **Pažanga** – per tam tikrą laiką pasiektas lygis, atsižvelgiant į mokymosi startą bei asmenines raidos galimybes, mokiniui optimalų tempą ir bendrosiose ugdymo programose numatytus reikalavimus.

**II SKYRIUS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

4. Ugdymo(si) procese svarbus formuojamasis vertinimas, grįstas mokytojo ir mokinio sąveika ir palaikantis mokymąsi. Mokytojas stebi mokinių mokymąsi, jų bendradarbiavimą, įsitraukimą, pastangas, mokymosi būdus, sunkumus ir padeda suprasti mokiniui, kas jau išmokta, ko dar reikia mokytis, kaip įveikti sunkumus, kokie mokymosi būdai veiksmingi. Mokiniai, konsultuojami mokytojo, pagal kriterijus mokosi vertinti vienas kito ir savo darbą, įsivertinti pasiekimus ir pažangą.

5. Ugdymo procese formuojamasis vertinimas derinamas su diagnostiniu vertinimu. Mokinių pasiekimai vertinami, atsižvelgiant ne vien į apibrėžtus, programinius ugdymo tikslus, bet ir į individualias kiekvieno mokinio išgales bei ypatybes, siekiant nuolatinės asmeninės pažangos mokiniui tinkamu būdu ir tempu, netrikdomos mokinio pasiekimų lygio klasėje ar mokinių grupėje įvertinimų.

6. Vertinant specialiųjų ugdymosi poreikių turinčių mokinių pasiekimus ir pažangą, remiamasi bendrosiose ugdymo programose apibrėžtais mokymosi pasiekimais arba konkrečiam mokiniui pritaikytoje ar individualizuotoje ugdymo programoje numatytais pasiekimais.

7. Kompetencijos, ypač nuostatų dėmuo, vertinamos ir įsivertinamos mokinių ir mokytojo sąveikoje, dialoguose, diskusijose, renkant ir kaupiant kokybinius kompetencijų įrodymus (mokinių darbai, įvertinimai, įsivertinimai, komentarai, refleksijos) vertinimo aplankuose (arba e. aplankuose). Mokykloje veikia individualios pažangos stebėsenos sistema.

8. Kognityvinių gebėjimų vertinimas (diagnostinio vertinimo užduotys, kontroliniai ir kiti vertinimo darbai, tarptautiniai ir nacionaliniai mokinių pasiekimų tyrimai ir patikrinimai) vykdomas, taikant mokiniams iš anksto žinomus, su jais aptartus kriterijus, ir apima tris dėmenis:

8.1. žinias ir supratimą (faktai, informacija, sąvokos, dėsningumas, teiginiai, simboliai, vienetai, pavyzdžiai, reikalingos priemonės), kurie būtini, kad mokiniai sėkmingai įsitrauktų į pažintines veiklas. Vertinant faktines žinias, tikrinama, kaip mokiniai įsimena, atpažįsta, apibrėžia, aprašo, nusako, iliustruoja pavyzdžiais, pasirenka priemones;

8.2. žinių taikymo gebėjimus, kurie apima įvairių situacijų supratimą ir žinių panaudojimą problemoms tose situacijose spręsti. Vertinami mokinių gebėjimai palyginti, priešpriešinti, klasifikuoti, modeliuoti, susieti, interpretuoti, rasti sprendimus, paaiškinti, parodant supratimą;

8.3. aukštesniuosius mąstymo gebėjimus, būtinus, sprendžiant problemas, kuriant paaiškinimus, darant išvadas, priimant sprendimus, perkeliant įgytas žinias į naujas situacijas. Vertinami gebėjimai analizuoti, apibendrinti, interpretuoti, integruoti žinias, numatyti, prognozuoti, sudaryti, sukurti, formuluoti išvadas, apibendrinti informaciją ir pritaikyti naujoms situacijoms, kritiškai vertinti, argumentuoti, reflektuoti.

9. Mokinių žinių ir supratimo, žinių taikymo ir aukštesniųjų mąstymo gebėjimų vertinimo informacijai fiksuoti naudojami komentarai, mokinio darbai, vertinimo aplankai.

10. Kriterijus vertinimui ugdymo(si) procese nustato mokytojai arba patys mokiniai, padedami mokytojo. Diagnostinių testų, tarptautinių ir nacionalinių mokinių pasiekimų tyrimų ir patikrinimų vertinimo kriterijai apibrėžiami iš anksto, kad mokiniai su mokytojais juos galėtų aptarti ir išsiaiškinti.

11. Mokinių pasiekimų ir pažangos vertinimo informacija, gaunama ugdymo procese, panaudojama, nustatant mokinių mokymosi poreikius, pritaikant ugdymo turinį individualiai mokiniui, mokinių grupei ar klasei, aptariant mokymosi pasiekimus ir pažangą su mokiniais ir jų tėvais (globėjais, rūpintojais).

12. Duomenys apie mokinių pasiekimus, gauti, atliekant tarptautinius ir nacionalinius mokinių pasiekimų tyrimus, diagnostinius testus, panaudojami, informuojant tėvus (globėjus, rūpintojus) ir bendruomenę apie bendrojo ugdymo kokybę ir rezultatus.

13. Pradinio ugdymo programoje pirmoje klasėje mokantis mokytojas susipažįsta su priešmokyklinio ugdymo pedagogo parengtomis rekomendacijomis apie vaiko pasiekimus ir individualią pažangą ir užtikrina ugdymosi tęstinumą.

14. Pradinio ugdymo procese prioritetas teikiamas mokymąsi palaikančiam vertinimui. Vertinami mokinio individualūs pasiekimai ir pažanga, nelyginama su kitų mokinių pasiekimais.

15. Pradinio ugdymo programoje mokinių pažangai ir pasiekimams fiksuoti ir vertinimo informacijai pateikti naudojami komentarai, vertinimo aplankai, kuriuos, mokytojo padedami, mokosi sudaryti patys mokiniai, kartu mokydamiesi įsivertinti ir savo pasiekimus. Mokinių pasiekimai pažymiais nevertinami.

16. Mokiniui, baigiant pradinio ugdymo programą, mokytojas parengia mokinio Pradinio ugdymo programos baigimo pasiekimų ir pažangos vertinimo aprašą, kuris padeda užtikrinti kiekvieno mokinio sėkmingą perėjimą prie mokymosi pagal pagrindinio ugdymo programą.

 Priedas Nr. 1

**VILNIAUS MEDEINOS PRADINĖS MOKYKLOS MOKINIŲ PASIEKIMŲ IR PAŽANGOS VERTINIMO APRAŠAS**

**1. FORMUOJAMASIS UGDOMASIS VERTINIMAS**

1.1. Mokytojas su mokiniu išsiaiškina mokymosi uždavinius ir vertinimo kriterijus. Vertinama tai, kas yra numatyta uždaviniuose.

1.2. Mokytojas pozityviai skatina mokymosi motyvaciją – kelia mokinių pasitikėjimą savo jėgomis ir norą siekti daugiau nurodydamas, kas pavyko, pagrįstai pagirdamas.

1.3. Mokytojas su mokiniais, numatydamas tolesnio mokymo ir mokymosi uždavinius, remiasi mokinio ar mokinių grupės pasiekimais, polinkiais, interesais, poreikiais.

1.4. Mokytojas parenka veiksmingas užduotis, naudoja įvairius mokymo(si) metodus ir strategijas, kad mokinys patirtų sėkmę.

1.5.Didžiąją dalį (apie 90%) vertinimo informacijos vaikams pateikiama žodžiu.

1.6. Vertinimo informacija raštu pateikiama mokinių darbuose, vertinimo aprašuose (Priedas Nr. 3, Priedas Nr. 4), vertinimo aplankuose, ataskaitose ir asmens bylose.

**2. DIAGNOSTINIS VERTINIMAS**

2.1. Kontroliniai darbai, testai, savarankiški darbai lygiui nėra priskiriami.

2.2. Pusmečio ar mokslo metų baigiamieji darbai lygiui nėra priskiriami. Iš šio baigiamojo darbo nėra nustatomas mokinio pusmečio dalyko įvertinimas – lygis.

2.3. Mokinio pusmečio dalykų pasiekimai lygiui priskiriami apibendrinus mokinio padarytą pažangą per mokykloje nustatytą ugdymo laikotarpį (pusmetį). Mokytojas visą pusmetį stebi, fiksuoja mokinio pažangą, pasiekimus ir pusmečio gale apibendrina pusmečio rezultatus ir įvertina-nurodo mokinio pasiekimų lygį (aukštesnysis, pagrindinis, patenkinamas, nepatenkinamas).

2.4. Darbams, kurie vertinami taškais, balais nepakanka nurodyti surinktų taškų skaičių - rašomas prasmingas komentaras, kuriame įvardinami mokinio pasiekimai bei padarytos klaidos.

2.5. Mokinių parašyti diagnostiniai darbai aptariami klasėje, tačiau nekomentuojami kiekvieno darbai atskirai, o nurodomos esminės klaidos. Darbai aptariami etiškai – neįvardinant mokinio, kuris prasčiausiai parašė darbą. Aptariamos būdingiausios klaidos ir kaip jos turi būti taisomos. Mokiniams, kurie parašė darbą be klaidų, mokytojai gali siūlyti atlikti kitas užduotis. Mokinių pasiekimai nelyginami tarpusavyje.

2.6. Mokiniai apie patikrinamųjų darbų rašymą informuojami prieš kelias dienas.

**3. APIBENDRINAMASIS VERTINIMAS**

3.1. Apibendrinamasis vertinimas atliekamas ugdymo laikotarpio ir pradinio ugdymo programos pabaigoje. Pusmečio mokinių pasiekimai apibendrinami vertinant mokinio per mokykloje nustatytą ugdymo laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius, ir įrašomi:

3.1.1. pradinio ugdymo dienyne (toliau – Dienynas) ir/ar elektroniniame dienyne:

3.1.2. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“;

3.1.3. dorinio ugdymo (tikybos/etikos) pasiekimai įrašomi atitinkamoje Dienyno skiltyje, nurodoma padaryta arba nepadaryta pažanga: „p. p.“ arba „n. p.“;

3.1.4. specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, atitinkamoje Dienyno skiltyje įrašant „p. p.“ (padarė pažangą) arba „n. p.“ (nepadarė pažangos).

3.1.5. baigus pradinio ugdymo programą, rengiamas Pradinio ugdymo programos baigimo pasiekimų ir pažangos vertinimo aprašas. Aprašo kopija perduodama mokyklai, kurioje mokinys mokysis pagal pagrindinio ugdymo programą.

**4. VERTINAMOSIOS INFORMACIJOS FIKSAVIMAS**

4.1.Vertinamosios informacijos fiksavimas rašto darbuose:

4.1.1.kiekvieną dieną mokiniui už kasdienį darbą komentaras, vertinimas gali būti nerašomas.

4.1.2.Po ištaisytu rašto darbu parašomas komentaras sąsiuvinyje. Šis komentaras į e-dienyną gali būti neperrašomas.

4.1.3.Vertinant – rašant komentarą nepakanka parašyti tik vieną žodį (puiku, gerai, ar „nepadarei nė vienos klaidos“ – šie žodžiai nevartotini kaip komentarai). Nurodomas konkretus mokinio pasiekimas ir kokią jis padarė pažangą. Jeigu mokinys nepadarė nė vienos klaidos komentare parašoma tai, ką jis išmoko (pvz.: „skiri tikrinius daiktavardžius nuo bendrinių“, arba „moki parašyti vardus“). Jei mokinio rašto darbe yra klaidų, komentare iš pradžių rašoma ką jis išmoko, kas yra gerai, o tada aptariamos klaidos. Vadinasi, komentaras turi būti pozityvus, pripažįstantis atlikto darbo vertę, palaikantis vaiko pastangas gerai atlikti užduotį, jame turi atsispindėti visi nurodytieji vertinimo kriterijai; nurodytos taisytinos vietos, pasiūlyta, kaip galima būtų pagerinti darbą. Komentare vartojamos sąvokos suprantamos vaikui.

4.1.4.Vertinant raštu pažymima, ką mokinys jau geba ir į ką reikėtų atkreipti dėmesį, koreguoti, pakartoti ar pan. (1 pavyzdys)

4.1.5. Įrašai e-dienyne(2 pavyzdys) rašomi pagal vedamų pamokų skaičių per savaitę:

4.1.5.1. jei 1 savaitinė pamoka - ne mažiau kaip 1 vertinamosios informacijos fiksavimas per mėnesį mokiniui;

4.1.5.2. jei 2 savaitinės pamokos- ne mažiau kaip 1 vertinamosios informacijos fiksavimas per mėnesį mokiniui;

4.1.5.3. jei 4-5 savaitinės pamokos - ne mažiau kaip 3 vertinamosios informacijos fiksavimas per mėnesį mokiniui;

4.1.5.4. jei 7-8 savaitinės pamokos - ne mažiau kaip 3 vertinamosios informacijos fiksavimas per mėnesį mokiniui;

4.1.5.5. vertinamosios informacijos fiksavimas gali būti atliekamas ir dažniau, priklausomai nuo mokinio gebėjimų formavimosi intensyvumo.

**5. MOKINIO DARBŲ PATIKRA UGDYMO PROCESE**

5.1. Atliekant mokinio darbų patikrą kiekviename koncentre atkreipiamas dėmesys į tuo laikotarpiu ugdomų esminių gebėjimų stebėseną:

5.1.1. Pirmose klasėse:

5.1.1.1. Tikrinamas naujai išmoktų raidžių rašymas (eilutėje pažymima keletas taisyklingiausiai parašytų raidžių), skaitmenų taisyklingas rašymas.

5.1.1.2. Taisomas netaisyklingas raidžių jungimas;

5.1.1.3. Patikrinamuosiuose rašto darbuose ištaisomos visos (rašybos, skyrybos, skaičiavimo ir pan.) klaidos perbraukiant klaidingai parašytą raidę ar skaitmenį ir užrašant taisyklingai.

5.1.1.4. Pirmoje klasėje reguliariai taisyti mokinio rašto darbus (sąsiuvinius, pratybų sąsiuvinius).

5.1.2. Antrose klasėse:

5.1.2.1. Tikrinami ir įvertinami visi kontroliniai/patikrinamieji darbai;

5.1.2.2. Sąsiuviniuose (pratybų sąsiuviniuose, užrašuose ir pan.) mokytojo nuožiūra tikrinamos tos užduotys, kurios padeda pastebėti mokinio gebėjimų formavimosi etapus ir daromą pažangą;

5.1.3. Trečioje ir ketvirtoje klasėje:

5.1.3.1. Tikrinami ir įvertinami visi kontroliniai/patikrinamieji darbai;

5.1.3.2. Sąsiuviniuose (pratybų sąsiuviniuose, užrašuose ir pan.) tikslingai tikrinamos tos užduotys, kurios padeda pastebėti mokinio gebėjimų formavimosi etapus ir daromą pažangą;

5.1.3.3. Sąsiuviniuose (pratybų sąsiuviniuose, užrašuose ir pan.) tikrinamas vienas savarankiškas darbas per savaitę;

5.1.3.4. Mokinio savarankiškai atliktos užduotys ne mokykloje tikrinamos mokytojo pasirinktais būdais.

5.2. Specialiųjų ugdymosi poreikių turinčių mokinių darbai tikrinami atsižvelgiant į mokinio galimybes, daromą pažangą.

5.3. Atliekant patikrą atkreipiamas dėmesys į tai, kad:

5.3.1. Po sutartinių mato vienetų taškai nededami (cm / kg / ct / Eur / km).

 5.3.2. Trumpinant žodžius – būtini taškai – (obuol. knyg. ir pan.).

 5.3.3. Uždavinio atsakymas taisyklingai užrašomas taip - Ats.: liko 36 lapai. Ats.: nukirpo 2 cm.

Priedas Nr. 2

**ĮRAŠŲ MOKINIO SĄSIUVINYJE**

**(PRATYBŲ SĄSIUVINYJE/UŽRAŠUOSE/ IR PAN.) PAVYZDŽIAI**

|  |  |
| --- | --- |
| **Lietuvių kalba** | **Matematika** |
| * Moki žodžius skirstyti reikšminėmis žodžio dalimis. Dar klysti išskirdamas priesagas. Kaitydamas žodį nustatyk žodžio šaknį ir galūnę. Žodžio dalis, esanti tarp šaknies ir galūnės yra priesaga.
* Gebi nustatyti kalbos dalis. Pasikartok dialogo skyrybą. Pavyzdžiai yra pratybose. psl.....
* Žmonių vardus parašei teisingai. Žinok, kad miestų, upių pavadinimai rašomi didžiąja raide.
* Džiaugiuosi. Diktante klaidų mažiau. Primenu, kad parašęs atidžiau pasitikrintum.
* Kūrybiškumo tau nestinga. Tik patariu rašyti trumpesniais sakiniais.

- Atkreipk dėmesį į ilgųjų balsių rašybą. Tau tikrai pavyks. | * Gebi smulkinti ir stambinti matinius vienetus. Prisimink, kad 1h = 60min.
* Apskaičiavai teisingai 4 reiškinius. Nepamiršk žymėti veiksmų eiliškumo.
* Suskaičiavai teisingai, tik atkreipk dėmesį kokį veiksmą (+ ar -) reikia atlikti.
* Uždavinius išsprendei teisingai. Pasistenk teisingai formuluoti klausimus.
* Gebi teisingai apskaičiuoti stačiakampio plotą, tik įvardinai neteisingai. Prisimink, kad plotas žymimas m².

- Kantriai mokaisi daugybos lentelę. Vis daugiau teisingų atsakymų. |

**ĮRAŠŲ DIENYNE/E.DIENYNE PAVYZDŽIAI:**

|  |  |  |
| --- | --- | --- |
| **Lietuvių kalba** | **Matematika** | **Pasaulio pažinimas** |
| * Vadovėlio tekstus skaito lėtai skiemenuodamas.
* Sudarė sakinius pagal klausimus, tačiau neatidžiai užrašė.
* Raiškiai skaitė tekstą...., atsakė į pateiktus klausimus.
* Įdomiai sukūrė pasakojimą pagal paveikslėlių seriją, vartojo vaizdingus žodžius ir posakius.
* Diktantą parašė be klaidų, rašydamas taikė rašybos bei skyrybos taisykles.
* Išmoko atmintinai ir raiškiai padeklamavo eilėraštį....
 | * Išmokęs skaičiaus 2, 3, 4 ir 5 daugybos lentelę.
* Sėkmingai taiko sudėtinio reiškinio veiksmų tvarkos taisyklę.
* Teisingai išsprendė tekstinius uždavinius.
* Teisingai atliko sudėties ir atimties veiksmus.
 | * Mokėjo nusakyti aplinkoje vykstančius pasikeitimus, juos apibūdinti.
* Teisingai sudėliojo žemynų ir vandenynų pavadinimus.
* Domisi savo šeimos ir giminės praeitimi, tradicijomis.
* Žino Lietuvos valstybės simbolius.
* Moka naudotis žemėlapiu ir gaubliu.
* Lietuvos žemėlapyje parodė ... miestus.
* Atliko praktinį darbą: padarė Lietuvos vėliavėlę ir Žemės rutulį.
 |

Priedas Nr. 3

**Vilniaus Medeinos pradinės mokyklos**

Mokinio(- ės) **VARDAIČIO PAVARDAIČIO**

**Pradinio ugdymo programos baigimo pasiekimų ir pažangos vertinimo aprašas**

1 lentelė. **Mokymosi pasiekimai**

|  |  |  |
| --- | --- | --- |
| **Dalykas** | **Pasiektas lygis**(*dorinis ugdymas*: padarė pažangą, nepadarė pažangos; *kiti dalykai*: aukštesnysis, pagrindinis, patenkinamas, nepatenkinamas) | **Komentarai**(dalyvavimas konkursuose, olimpiadose, parodose ir pan.) |
| **Dorinis ugdymas**(etika / tikyba)reikiamą pabraukti |  |  |
| **Gimtoji kalba**(lietuvių kalba) |  |  |
| **Užsienio kalba**(anglų kalba) |  |  |
| **Matematika** |  |  |
| **Pasaulio pažinimas** |  |  |
| **Dailė ir technologijos** |  |  |
| **Muzika** |  |  |
| **Kūno kultūra** |  |  |
| **Šokis** |  |  |

2 lentelė. **Bendrųjų kompetencijų vertinimas**

|  |  |  |
| --- | --- | --- |
| **Kompetencijos** | **Kriterijai** | **Vertinimas**(pažymėti „+“ vieną iš dviejų) |
| **ryšku (taiko)** | **siekia** |
| Komunikavimo kompetencija | geba reikšti mintis, jausmus, išsakyti nuomonę, pasakoti, pasidalyti patirtimi |  |  |
| tinkamai bendrauja, atsižvelgiant į tikslą, adresatą bei situaciją |  |  |
| moka išklausyti kalbantįjį  |  |  |
| geba informaciją tinkamai pateikti kitiems |  |  |
| geba bendradarbiauti |  |  |
| Mokėjimo mokytis kompetencija | mokosi stropiai, jaučia atsakomybę už mokymąsi, rezultatus |  |  |
| pasitiki savo jėgomis, mokosi savarankiškai (individualiai) |  |  |
| apmąsto mokymosi rezultatus, vertina pažangą  |  |  |
| geba mokytis grupėje  |  |  |
| Pažinimo kompetencija | domisi naujais dalykais, aktualijomis, supančia aplinka, pasauliu; nori jį pažinti, stebėti, tyrinėti |  |  |
| geba rasti ir apibendrinti informaciją |  |  |
| nuosekliai, logiškai, kritiškai mąsto, analizuoja ir sprendžia problemas, daro pagrįstas išvadas |  |  |
| Socialinė kompetencija | įsitraukia į bendrą veiklą ir aktyviai dalyvauja joje |  |  |
| klausia, prireikus prašo pagalbos, ją priima, padeda kitiems |  |  |
| gerbia kitus, toleruoja kitoniškumą |  |  |
| prireikus moka spręsti konfliktines situacijas, pasiekti sutarimo  |  |  |
| Iniciatyvumo ir kūrybiškumo kompetencija | mąsto originaliai, kelia naujas idėjas |  |  |
| aktyviai dalyvauja veikloje, rodo iniciatyvą |  |  |
| priima naujoves, išbando naujus dalykus |  |  |
| Asmeninė kompetencija | įvertina savo jėgas, siekia užsibrėžto tikslo, darbą atlieka iki galo |  |  |
| geba veikti atsakingai  |  |  |
| stengiasi taisytis/keistis/tobulėti reaguodamas į kritiką, pastabas |  |  |
| valdo emocijas ir jausmus |  |  |
| atsispiria neigiamai įtakai |  |  |
| elgiasi saugiai, pozityviai, nekenkia sau, kitiems ir aplinkai |  |  |

**Direktorius** .............................................................................................

**A.** **V.** (vardas, pavardė, parašas)

**Mokytojas** ...............................................................................................

(vardas, pavardė, parašas, data)

Priedas Nr. 4

**Vilniaus Medeinos pradinės mokyklos**

.......... klasės mokinio(- ės)

**VARDAIČIO PAVARDAIČIO**

**Pasiekimų ir pažangos vertinimo aprašas**

1 lentelė. **Mokymosi pasiekimai**

|  |  |  |
| --- | --- | --- |
| **Dalykas** | **Pasiektas lygis**(*dorinis ugdymas*: padarė pažangą, nepadarė pažangos; *kiti dalykai*: aukštesnysis, pagrindinis, patenkinamas, nepatenkinamas) | **Komentarai** (dalyvavimas konkursuose, olimpiadose, parodose ir pan.) |
| **Dorinis ugdymas**(etika / tikyba)reikiamą pabraukti |  |  |
| **Gimtoji kalba**(lietuvių kalba) |  |  |
| **Užsienio kalba**(anglų kalba) |  |  |
| **Matematika** |  |  |
| **Pasaulio pažinimas** |  |  |
| **Dailė ir technologijos** |  |  |
| **Muzika** |  |  |
| **Kūno kultūra** |  |  |
| **Šokis** |  |  |

**2 lentelė. Bendrųjų kompetencijų vertinimas**

|  |  |
| --- | --- |
| **Kompetencijos** | **Pasiekimai** |
|
| Komunikavimo kompetencija |  |
| Mokėjimo mokytis kompetencija |  |
| Pažinimo kompetencija |  |
| Socialinė kompetencija |  |
| Iniciatyvumo ir kūrybiškumo kompetencija |  |
| Asmeninė kompetencija |  |

**Direktorius** .............................................................................................

**A.** **V.** (vardas, pavardė, parašas)

**Mokytojas** ...............................................................................................

(vardas, pavardė, parašas, data)